《眼儿媚 画眉》
清代·李雯

晓来独自上妆楼，携笔近帘钩。菱花未掩，朝霞初晕，直甚风流。

青青常压两星眸，难画几重愁。盈盈只在，远山峰上，柳叶梢头。

作者简介：（1608—1647）明末清初江南青浦人，字舒章。明崇祯十五年举人。与陈子龙等有“云间六子”之称。入清，被荐任内阁中书舍人。多尔衮致史可法、唐通等信，均其手笔。不久，忧伤而死。有《蓼斋集》。